<classify> Akizungumza na gazeti hili jana Rais wa Chabata Geofrey Mhagama alisema fedha hizo zitatumika kusafirisha wachezaji tisa pamoja na malazi watakapokuwa kwenye mashindano hayo.Kuna mashindano ya Afrika ambayo yafanyika mwezi ujao lakini tunakabiliwa na ukata tunaomba wadau, makampuni yatuunge mkono kwa ajili ya kuwasafirisha wachezaji, alisema.Alisema tayari wameanza mazungumzo na baadhi ya wafadhili huku wakiendelea kuwatafuta wengine watakaowasaidia kufanikisha mpango huo.Mhagama alisema wanatarajia kupeleka wachezaji tisa lakini hadi sasa bado hajataja ni wachezaji gani watakaoenda kuwakilisha kwani wanasubiri kupata majibu ya ufadhili.Alihimiza wachezaji wa timu ya Taifa kufanya maandalizi yao binafsi wakati wanasubiri jibu kutoka kwa wafadhili kwa ajili ya kujiimarisha na kujiweka vizuri tayari kwa mashindano hayo makubwa.  <topic>: MICHEZO 